Varkauden paperitehdas

Varkauden paperitehdas oli Stora Enso -konserniin kuuluva tuotantolaitos. Aivan Varkauden kaupungin keskustassa sijaitsevassa tehtaassa oli käytössä yksi paperikone.

Varkauden paperitehdas ja muu sen yhteydessä oleva metsäteollisuus oli A. Ahlström Oy:n omistuksessa vuoteen 1987 asti, jolloin koko toiminta myytiin Enso-Gutzeit Oy:n omistukseen. Enso Gutzeitista tuli 1990-luvulla kansainvälistymisen myötä Stora Enso, jonka osana Varkauden paperitehdas toimi.

Keväällä 2014 tehtaalla oli 260 työntekijää paperi- ja sellutuotannossa. Tehtaan johtajana on Jarkko Tehomaa. Varkauden yksiköiden osuus vuonna 2002 Stora Enson kokonaisuudesta on runsaan viiden prosentin luokkaa. Yhtymän sanomalehtipaperikapasiteetista Varkauden osuus vuonna 2002 oli 9 prosenttia, hienopaperikapasiteetista 8 prosenttia, puutuotteista 6 prosenttia ja pakkauskartongista 2 prosenttia.

Keväällä 2014 Stora Enso ilmoitti investoivansa 110 miljoonaa euroa Varkauden tehtaan muutostöihin, jotka käynnistyivät syksyllä 2015. Tehtaan hienopaperikone muutettiin aaltopahvin materiaalia tuottavaksi linjaksi.

Paperi- ja kartonkikoneet
Tehtaan ainoa käytössä oleva kone käynnistyy kartonkikoneena syksyllä 2015.

Vuosituotantokapasiteetit
Hienopaperitehdas PK3 280 000 t/a (ennen PK1 ja PK3 noin 300 000 t/a)
Painopaperitehdas (PK2 ja PK4) noin 290 000 t/a (suljettu syyskuussa 2010)

Paperikoneiden kokonaiskapasiteetti on noin 560 000 t/a

Kartonkitehdas 90 000 t/a (Corenso) (lopetettu joulukuussa 2008)
Pakkaustehdas 4 000 t/a 
Saha 280 000 m3/a
Kuumahierrelinja (TMP), kapasiteetti 280 000 t/a (suljettu syyskuussa 2010, puretaan alkuvuodesta 2012)
Puunkäyttö 2,4 milj. m3/a
Sulfaattisellutehdas, 310 000 t/a (tuotanto käytetään kokonaisuudessaan Varkauden tehtailla)

Hiokkeen valmistus lopetettiin vuonna 2004. Varkauden tuotanto vuonna 1986 oli 222 000 tonnia puupitoista painopaperia (PK2 ja PK4) ja 117 000 tonnia hienopaperia
(PK1 ja PK3).

1920-luvulla toimintansa aloittaneen Vaneritehtaan toiminta lopetettiin vuonna 1990.

Merkittäviä vuosilukuja
1830 Gustaf Wrede
1847 Paul Wahl & Co
1909 A. Ahlström Osakeyhtiö osti Varkauden tehtaat Paul Wahlilta
1987 Enso-Gutzeit Oy osti Varkauden metsäteollisuuden A. Ahlström Osakeyhtiöltä
1998 Enso Oyj yhdistyi Stora Ab:n kanssa Stora Enso Oyj:ksi

Päivämääriä tuotannossa 
 26. marraskuuta 2008 Stora Enso ilmoitti, että yt-neuvottelujen tuloksena kartonkikone suljetaan. Koneen sulkemisen ja muiden tehostamistoimien seurauksena väheni 136 työpaikkaa.
 19. elokuuta 2009 Stora Enso ilmoitti suunnittelevansa tehtaan sulkemista vuoden 2010 loppuun mennessä.
 22. huhtikuuta 2010 Stora Enso ilmoitti sulkevansa Varkauden sanomalehtipaperikoneet (PK2 ja PK4) syyskuun 2010 loppuun mennessä. Muut toiminnot jatkavat normaalisti.

Tehtaan rautatiet

Tehdasalueella oli ennen oma kapearaiteinen (600 mm) rautatieverkosto, jolla oli käytössä useita vaunuja ja vetureita. Vetureista yksi oli Valmetin valmistama Move4 dieselveturi.

Sittemmin raideyhteydet muutettiin yksinomaan leveäraiteiseksi ja käytössä oli muun muassa Move66-veturi. Nykyään tehtaan vaihtotyöt hoidetaan Teräspyörä Oy:n Otso -vaihtotyöveturilla ja VR Tve4-vetureilla.

Kalusto
 Move4
 Move66, 4/1967
 Hanomag 10594/1928, 0-4-2F höyrysäiliöveturi

Tehdaspalokunta
Stora Enson Varkauden tehtaiden tehdaspalokunta toimii tehdasalueella ja tarvittaessa avustaa pelastuslaitosta suuremmissa tulipaloissa ym. 

Tehdaspalokunnan ajoneuvot:

PS491 sammutusauto Scania P94G 300 vm 2002
PS493 säiliöauto Sisu SR 300 vm 1988
PS497 Volkswagen Caddy
PS499 Volkswagen Transporter

Katso myös
Suomen paperiteollisuus

Lähteet

Aiheesta muualla
http://www.warkaudenlehti.fi/juttu/paperin-valmistus-pttyi-hyvill-mielin/ 
Globaalisaatio saapui Varkauteen
 Fiber & Paper & Power 2/2008
 Ahvenainen, Jorma (1992) Enso Gutzeit Oy 1872–1992 Osa I vuodet 1872–1923. Gummerus. Jyväskylä.
 Ahvenainen, Jorma (1992) Enso Gutzeit Oy 1872–1992 Osa II vuodet 1924–1992. Gummerus. Jyväskylä.
 Nine Dragons Paper (Holdings) Limited, 2012 http://www.ndpaper.com (kiinaksi)
 Suomen saloilta maailman markkinoille, Suomen Kuvalehti, 10.05.1924, nro 19, s. 20, Kansalliskirjaston digitaaliset aineistot

Varkauden rakennukset ja rakennelmat
Suomalaiset paperinvalmistajat
Suomen selluloosatehtaat
Varkaus